Осиф Кудзей

Осиф Кудзей (*24. фебруар 1952) — русинскый писатель, поет, перекладатель и културный дѣятель з Няґова, окрес Меджилаборцѣ. Лавреат Духновичовой (США) и Павловичовой (Словацкого литературного фонду) литературных наград (обѣдвѣ в року 2010).

Животна дорога
Выростав в набоженскы ориентованой русинской родинѣ. Через цѣлы 15 рокы быв активным участником аматерского театру свого села, переважно в фиглярных ролях, одповѣдных его натурѣ. Театер выступовав лем по русинскы диалектом свого села, хоть мав успѣх далеко за его границями, што не все любило ся тогочасным организаторам фестивальох.Копорова К.

Закончив строярско-ставбарску промысловку в Брезнѣ (1969), де зыскав фах токаря. Працовав на фабрицѣ в Меджилаборцях (до 2012). Од року 1994 выступовав в русинскых и грекокатолицкых выданях з куртыма автобиографичныма повѣданями. Од року 2005 сполуредагуе духовны алма­нахы Gregokatolîćkyj rusîň­skyj kalendaŕ и Artos. Пише лемковсков бесѣдов.

В року 2010 за три найновшы зберкы поезий: Мудрость жывота (2008), Байкы-забавляйкы (2008), Байкарёвы думы (2009) — зыскав Духновичову литературну награду.Michal Pavlič.

 Творба 
Творчость Осифа Кудзея мать два выразны полы. Первый — то духовна литература властна и переклады до русинской бесѣды старославянскых церковных текстох. Другым полом е свѣтска поезия, з котрой найвыпуклѣйшы суть байкы.

Осиф Кудзей автор вельох публикаций:
 Акафіст священомученикови П. П. Ґойдічові (2006)
 Пацеркы (2008)
 Байкы-забавляйкы (2008)
 Мудрость жывота (2008)
 Байкарёвы думы (2009)
 Духовны піснї (2009)
 Кадило (2011)
 (Ча)байка (2012)
 Байкал (2013)
 Сміх через слызы (2013)
 Bajky, dumky i vydumky (2013)
 Bajkomat (2014)
 Šoky (2015)
 Smichoty i chmury rusiňskoj natury (2016)
 Zamiška (2017)
 Цукерь, мед і феферонкы (2018)
 Хрумкы (2019)

 Жерела и одказы 






 Референции 

Катеґорія:Русиньскы поеты
Катеґорія:Русиньскы умелцї